สังคมข่าวหุ้น
ดัชนีหุ้นไทยปิดตลาด 1,805.89 จุด เพิ่มขึ้น 5.03 จุด มูลค่าการซื้อขาย 37,776 ล้านบาท แนวโน้มการลงทุนสัปดาห์นี้ การรายงานผลประกอบการบริษัทจดทะเบียน เป็นปัจจัยหลักที่ผลักดันตลาด พร้อมจับตาการประกาศตัวเลข GDP ไตรมาส 4/60 ของไทยด้วย ประเมินแนวรับ 1,790 จุด และแนวต้าน 1,810-1,815 จุด และมองโอกาสแตะ 1,850 จุดอีกครั้ง..
19 ก.พ. 2561

เล็กเซียวหงส์
*…ดัชนีหุ้นไทยปิดตลาด 1,805.89 จุด เพิ่มขึ้น 5.03 จุด มูลค่าการซื้อขาย 37,776 ล้านบาท แนวโน้มการลงทุนสัปดาห์นี้ การรายงานผลประกอบการบริษัทจดทะเบียน เป็นปัจจัยหลักที่ผลักดันตลาด พร้อมจับตาการประกาศตัวเลข GDP ไตรมาส 4/60 ของไทยด้วย ประเมินแนวรับ 1,790 จุด และแนวต้าน 1,810-1,815 จุด และมองโอกาสแตะ 1,850 จุดอีกครั้ง…
*…BIZ ข่าวดีๆๆ ล่าสุดลงนามในสัญญาซื้อขายครุภัณฑ์การแพทย์ เครื่องฉายรังสีแบบเร่งอนุภาคอิเล็กตรอนกับมูลนิธิโรงพยาบาลนครท่าฉลอม มูลค่าสัญญา 90 ล้านบาท ระยะเวลาของสัญญา 300 วัน น่าจะทำให้บรรยากาศการลงทุนหุ้น BIZ มีความน่าสนใจมากขึ้นไม่น้อย…
*…STEC คว้าอีก 1 งาน จาก GULF กับงานก่อสร้างโรงไฟฟ้าชีวมวล กัล์ฟ จะนะกรีน ขนาด 20.6 เมกะวัตต์ เรียกว่าเพียง 2 สัปดาห์ STEC ได้งานใหญ่จาก GULF ไปแล้ว มูลค่ากว่า 10,000 ล้านบาท แต่ปัญหาของ STEC อยู่ที่การบริหารความเสี่ยงเรื่องต้นทุน หลังงบปี 2560 มีการบันทึกขาดทุนจากโครงการขนาดใหญ่ จนเป็นเหตุให้พลิกขาดทุนจนเซอร์ไพรส์กันทั้งตลาดมาแล้ว…
*…FSMART ราคาหุ้นยังหาทางกลับบ้านไม่เจอ แม้งบปี 2560 ออกมากำไรเติบโตขึ้นก็ตาม แต่ดูราคาไม่ค่อยตอบรับเชิงบวกเท่าที่ควร ปัญหาจึงอยู่ที่ว่า “นักลงทุนกลัวอะไร” ระหว่าง “บันทึกค่าเสื่อมตู้บุญเติม” ที่ต้องเริ่มบันทึกจากทั้งหมด 124,000 ตู้ทั่วประเทศ หรือว่า “แบงก์กิ้งเอเย่นต์” ที่แบงก์ชาติ เพิ่งไฟเขียวให้เซเว่นฯ ทำธุรกรรมทางการเงินต่างๆ ผ่านร้านเซเว่นฯทุกแห่งได้ จึงทำให้เป็นการลดทอนโอกาสที่ “ตู้บุญเติม” จะได้จากค่าธรรมเนียมธุรกรรมการเงินของลูกค้าแบงก์ต่างๆ หรือไม่.!? หรือว่า “นักลงทุนจะคิดมากกันไป” อันนี้ต้องรอพิสูจน์กันต่อไป…
*…PTT พรุ่งนี้ (20 ก.พ.) ต้องจับตาไปที่วาระการประชุมบอร์ดปตท.จะมีเรื่องการ “แตกราคาพาร์” หรือไม่ และถ้ามีบอร์ดคิดเห็นเป็นประการใด..!? เชื่อว่าเรื่องนี้นักลงทุนให้ความสนใจมากกว่า “ตัวเลขกำไรสุทธิปี 2560” ที่พอประเมินกันได้แล้ว..เรื่องนี้ “เล็กเซียวหงส์” เชียร์สุดใจขาดดิ้นว่า “แตกพาร์เถอะครับ” ลองดูหุ้น AOT เป็นตัวอย่างสิครับ..วินวินกันทุกฝ่ายใช่หรือไม่…
*…หุ้นร้อนประจำวันที่ 16 ก.พ. 61 ที่มีการขยายเวลาหลักทรัพย์ที่เข้าข่ายมาตรการกำกับการซื้อขาย ระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) คือบริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP, บริษัท ดู เดย์ ดรีม จำกัด (มหาชน) หรือ DDD, บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, บริษัท ฮิวแมนิก้า จำกัด (มหาชน) หรือ HUMAN และบริษัท เจเคเอ็น โกลบอล มีเดีย จำกัด (มหาชน) หรือ JKN มีผลตั้งแต่ 19 ก.พ.-9 มี.ค. 61…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…..หากไม่จุใจ อัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น.
*…ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com พร้อมกับการกลับมาของรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 102 MHz โดยบูรพา สงวนวงศ์, สุภชัย ปกป้อง และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น…